香港島專線小巴54系路線

香港島專線小巴54線係香港小巴服務，來往瑪麗醫院同中環碼頭，係少數能夠直達瑪麗醫院內部嘅公共交通工具。

本線另設輔助線54M線，提供來往瑪麗醫院同堅尼地城站嘅專線小巴服務，係54線嘅區間車。

本線另設特別班次54S線，淨係喺禮拜一至五17:00前由摩星嶺道單向開往堅尼地城站。17:00後就單向由堅尼地城站開往瑪麗醫院，途經摩星嶺道。

史
1994年10月30號，54線開辦，初時總站係舊薄扶林道。
日期不詳，54線增設由摩星嶺道開往中環碼頭嘅特別班次。
2010年9月1號，54線喺摩星嶺道開出並獲正式編號為54S。
2011年9月7號，進智公交旗下Gurnard Holdings Limited以2.15億元作價，全面收購中環專線小巴有限公司所有股權，2011年10月31號完成收購。
2011年11月1號，本線同54S正式成為進智公交旗下路線。
2014年4月27號，加價，全程收費由HK$6.5調整至HK$7，而分段收費由HK$2.3-$5則調整至HK$2.6-$5.3不等。
2014年12月28號，新增54M，係54線嘅區間車，該線新增同港鐵堅尼地城站嘅八達通轉乘優惠，成人次程可減收HK$0.5。
 2015年10月11號，54M線實施下列改動，以方便乘客轉乘港鐵及穩定班次：
 廢除循環運作，改喺堅尼地城站及瑪麗醫院設雙邊總站；
 來回程改經士美菲路延長段及薄扶林道，唔經域多利道及摩星嶺道；
 於禮拜一至五上午繁忙時間加開四班由摩星嶺道往堅尼地城站，及黃昏繁忙時間增設四班堅尼地城站往瑪麗醫院嘅特別班次，依改路前嘅走線行駛。
2016年8月15號：
54M線早上繁忙時間由摩星嶺道往堅尼地城站，以及黃昏繁忙時間途經摩星嶺嘅特別班次改由54S提供，並增開17:00由堅尼地城站開出嘅班次。
54S線由中環碼頭大幅縮短至堅尼地城站，並加密班次至每15-30分鐘一班；同時54M線繁忙時間行經摩星嶺道嘅來回程特別班次都改用呢條線嘅名義提供，並增設由堅尼地城站開出嘅17:00班次。
 2018年1月26號，全港首架低地台小巴登陸54M線，係首條試用低地台小巴嘅專綫小巴線。

服務時間及班次

54線

54M線

54S

參考
運輸署－港島區專線小巴路線第54號
681巴士總站－小巴54線
681巴士總站－小巴54M線

054
中西區 (香港)
南區 (香港)